અમરેલી પાલિકા દ્વારા છેલ્‍લા અઢી વર્ષમાં શહેરમાં કરોડો રૂપિયાના ખર્ચે માર્ગો બનાવવામાં આવ્‍યા છે. જેમાં જે વિસ્‍તારમાં માર્ગની જરૂરિયાત હતી તેને બદલે અન્‍ય ખાનગી રહેણાંક વિસ્‍તારમાં તેમજ જયાં માનવ વસવાટ નથી અને શહેરની હદ બહાર માર્ગો બનાવી નાખ્‍યાનો આક્ષેપ આરટીઆઈ એકટીવીસ્‍ટ નાથાલાલ સુખડીયાએ કર્યો હતો. અને આ અંગે ઉચ્‍ચ અધિકારી સમક્ષ સમગ્ર કૌભાંડની તટસ્‍થ તપાસ કરવાની માંગ કરેલ. પરંતુ, કોઈ તપાસ કરવામાં ન આવતા અંતે સમગ્ર પ્રકરણ હવે હાઈકોર્ટ સુધી પહોંચતા આગામી દિવસોમાં કડાકા- ભડાકાના એંધાણ જોવા મળી રહયા છે.